**Cyfarfod Bwrdd: Panel Ymgynghorol Preswylwyr**

**Adroddiad Er Gwybodaeth**

**Teitl:** Adroddiad Blynyddol Cyfranogiad Tenantiaid Ebrill 2019- Mawrth 2020

**1 Pwrpas yr adroddiad**

1.1 Rhoi'r wybodaeth ddiweddaraf i'r Panel Tenantiaid a Chymunedau ar Gyfranogiad Tenantiaid yn Tai Gogledd Cymru rhwng Ebrill 2019 a Mawrth 2010.

**2 Camau Gweithredu Gofynnol / Argymhellion**

2.1 Mae'r adroddiad er gwybodaeth a gofynnir i aelodau adolygu a nodi ei gynnwys.

**3 Cefndir**

3.1 Beth yw Cyfranogiad Tenantiaid?

3.2 Mae yna nifer o ddiffiniadau o gyfranogiad neu ymgysylltiad tenantiaid. Darperir un diffiniad a ddefnyddir yn helaeth gan TPAS Cymru:

 “Mae cyfranogiad tenantiaid yn ffordd y mae tenantiaid a landlordiaid yn rhannu syniadau. Mae'n ffordd i'r tenant gymryd rhan yn y broses o wneud penderfyniadau a geir yn ystod trafodaethau am wella safon amodau a gwasanaethau tai.”

**4 Cyflwyniad**

4.1 Mae ein gwaith cyfranogiad tenantiaid am y cyfnod adrodd hwn yn seiliedig ar ein Strategaeth Cyfranogiad Tenantiaid ar gyfer 2018-2021. Mae'r Strategaeth ar gael i'w gweld ar ein gwefan.

4.2 Yn dilyn ymgynghoriad, datblygwyd y Strategaeth o amgylch barn ein tenantiaid a'n staff a wnaeth ein helpu i adnabod beth oeddem yn ei wneud yn dda, a lle'r oedd angen i ni wella.

4.3 Y blaenoriaethau allweddol yn y Strategaeth Cyfranogiad Tenantiaid yw:

* Rhoi mwy o gyfle i’r Panel Ymgynghorol Preswylwyr ddylanwadu ar y broses o wneud penderfyniadau
* Cryfhau a hyrwyddo’r Grŵp Ymateb Cyntaf fel opsiwn gwahanol i’r Panel Ymgynghorol Preswylwyr
* Datblygu ffyrdd newydd o gymryd rhan
* Gwella ymgysylltiad â thenantiaid iau
* Darparu mwy o gefnogaeth i denantiaid gynyddu sgiliau a chael mynediad at hyfforddiant

4.4 Mae'r adroddiad hwn yn nodi pa gyfleoedd cyfranogiad tenantiaid sydd ar gael a pha weithgareddau sydd wedi’u cynnal rhwng Ebrill 2019 a Mawrth 2020. Gobeithiwn y bydd hefyd yn dangos y cynnydd sydd wedi bod yn y gwelliannau gofynnol a gafodd eu hadnabod yn dilyn yr ymgynghoriad, a'n bod ni’n ymateb i flaenoriaethau allweddol y Strategaeth.

**5 Panel Ymgynghorol Preswylwyr (PYP) a’r Panel Tenantiaid a Chymunedau**

5.1 Yn yr adroddiad hwn fel rheol rydym yn cyflwyno diweddariad ar y gwaith a wnaed gan y PYP.

5.2 Yn ystod y cyfnod adrodd hwn, mae'r PYP a'r Pwyllgor Gwasanaethau Landlord (PGL) wedi cyfuno i ffurfio'r Panel Tenantiaid a Chymunedau; felly mae cyn-aelodau o’n PYP bellach yn eistedd ar y Panel Tenantiaid a Chymunedau ochr yn ochr ag aelodau bwrdd ac uwch aelodau staff.

5.3 Pwrpas y cyfuno yma oedd cael gwared ar unrhyw ddyblygu rhwng PYP a’r PGL, a chryfhau rôl tenantiaid yn ein llywodraethiant, gan ddarparu mwy o ddylanwad iddynt wrth wneud penderfyniadau a chraffu ar wasanaethau.

**6 Fforwm Tenantiaid**

6.1 Oherwydd cyfuno'r PYP â'r PGL i greu'r Panel Tenantiaid a Chymunedau, rydym yn dymuno creu a chynnig opsiwn arall i breswylwyr gyfarfod a darparu eu mewnbwn.

6.2 Bydd y Fforwm yn llai ffurfiol na’r Panel Tenantiaid a Chymunedau, a bydd yn

canolbwyntio ar un pwnc o ddiddordeb ym mhob cyfarfod. Gallai fod yn garreg camu i rywun sy'n dymuno cymryd rhan pellach ac ymuno â'r Panel Tenantiaid a Chymunedau yn y dyfodol os daw llefydd gwag ar gael.

6.3 Bydd y Fforwm yn cyfarfod yn rheolaidd â staff, ac yn rhoi cyfle i bobl sy’n cymryd

rhan gael gwybodaeth, dylanwadu ar ein penderfyniadau, a chryfhau ein gwasanaethau.

6.4 Yn dilyn cyfnod o hyrwyddo'r ffordd newydd hon o gymryd rhan ac ymgyrch recriwtio, cynhaliwyd cyfarfod cyntaf y Fforwm ar ddechrau mis Mawrth 2020. Mynychwyd y cyfarfod gan 11 o denantiaid, gydag un tenant o'n Cynlluniau Gofal Ychwanegol, un person ifanc o'n Hosteli, a'r gweddill o eiddo Tai Cyffredinol.

6.5 Roedd y cyfarfod hwn yn fwy o gyflwyniad ac ymsefydlu, gan esbonio'r cefndir dros

greu'r Fforwm, a phwysigrwydd cyfranogiad tenantiaid yn Tai Gogledd Cymru. Yn ogystal trafodwyd meysydd o ddiddordeb posibl, amseroedd addas a lleoliadau ar gyfer cyfarfodydd, a chod ymddygiad.

6.6 Roedd yr adborth gan y rhai a oedd yn bresennol yn gadarnhaol iawn a nododd

pawb yr hoffent fynychu cyfarfodydd eraill yn y dyfodol. Dywedodd James un o'r rhai a oedd yn bresennol - “Mi wnes i fwynhau’r cyfarfod a dydw i ddim wedi gwneud unrhyw beth fel hyn o'r blaen. Rwy'n edrych ymlaen at yr adeg y bydd y cyfarfodydd yn gallu ailgychwyn.”

6.7 Yn dilyn y cyfnod adrodd hwn, cafodd ein gweithgareddau cyfranogi tenantiaid eu hatal dros dro oherwydd Covid-19; fodd bynnag, byddwn yn symud ymlaen wrth i Tai Gogledd Cymru ddechrau dychwelyd i rywfaint o normalrwydd gan fod holl aelodau'r Fforwm ar e-bost, neu gallem archwilio'r hyn y gellid ei wneud o ran cyfarfod yn rhithiol hyd nes y bydd cyfyngiadau pellhau cymdeithasol wedi cael eu codi.

**7 Grŵp Ymateb Cyntaf**

7.1 Cronfa ddata o denantiaid yw'r Grŵp Ymateb Cyntaf sydd â diddordeb mewn

gweithredu fel ‘darllenwyr’ taflenni, ffurflenni, polisïau ac ati a darparu adborth.

7.2 Mae gan y grŵp 34 aelod a fu’n ymwneud â'r meysydd gwaith canlynol yn ystod y cyfnod adrodd hwn:

* Edrych ar ddyluniadau newydd posib ar gyfer ein gwefan
* Adolygu ein hadroddiad Cyfranogiad Tenantiaid
* Dosbarthu cylchlythyrau ac arolygon TPAS Cymru i aelodau

7.3 Yn dilyn y cyfnod adrodd hwn, cafodd cyfranogiad tenantiaid ei ohirio oherwydd Covid-19; fodd bynnag, wrth symud ymlaen, dylid defnyddio'r Grŵp Ymateb Cyntaf ymhellach er mwyn sicrhau mewnbwn tenantiaid gan na fydd pellhau cymdeithasol yn broblem.

**8 Digwyddiadau a gweithgareddau**

8.1 Rydym yn trefnu nifer o ddigwyddiadau a gweithgareddau i ymgysylltu â'n tenantiaid.

Dylai’r digwyddiadau a’r gweithgareddau hyn roi cyfle i denantiaid gymryd rhan yn

Tai Gogledd Cymru a gwella ansawdd bywyd y cymunedau y mae ein tenantiaid

yn byw ynddynt.

8.2 Mae ein cystadleuaeth arddio wedi parhau i fod yn boblogaidd gyda'n tenantiaid. Gall tenantiaid enwebu eu hunain neu gymdogion yn y categorïau canlynol:

* Yr ardd orau
* Yr ardd sydd wedi gwella orau
* Yr ardd botiau orau
* Yr ardd/gofod cymunedol gorau

8.3 Roedd y cyfnod adrodd hwn yn cynnwys yr ail dro i ni gynnal y cynllun Gwobr Cymydog Da. Y bwriad yw talu teyrnged i'n tenantiaid sydd wedi gwneud gwahaniaeth sylweddol i fywydau eu cymdogion neu'r gymuned leol. Enwebodd Teressa ei chymydog Robert a oedd yn enillydd eleni. Meddai Teressa: “Pan symudais i yma doeddwn i ddim yn adnabod unrhyw un yn yr ardal. Doedd gen i ddim teulu yma. Mae'n ddyn gwirioneddol garedig a gododd fy ysbryd a fy helpu yn ôl ar fy nhraed. Mae hefyd wedi bod fel taid i'm merch.” Rydym yn gwahodd tenantiaid i enwebu tenant arall gyda Tai Gogledd Cymru ar gyfer y wobr.

8.4 Cyflenwodd y Prosiect Bus Stop nifer o weithgareddau ar ein rhan, a gaiff eu trafod yn fanylach yn adran 8.

8.5 Mae'r prosiect gweithgareddau awyr agored wedi parhau yn ystod y cyfnod adrodd hwn, a fydd hefyd cael ei drafod yn fanylach yn adran 9.

8.6 Grŵp trawsnewid digidol – Gweithgor yw hwn sy'n cynnwys staff a thenantiaid. Mae

gennym 2 denant fel rhan o'r grŵp hwn, ac rydym wedi bod yn edrych ar y canlynol:

* Adolygu ein gwefan a'n porth tenantiaid
* Cyfathrebu Digidol:
* Asesu lle rydym arni ar hyn o bryd
* Beth arall sydd angen i ni ei ystyried?
* Sgwrsio Byw
* Strategaeth Digidol

8.7 Digwyddiadau ‘pop-yp’/dewch i adnabod eich landlord - Yn ystod y cyfnod adrodd diwethaf nodwyd ein bod am wneud y digwyddiadau hyn yn rhan o'n gweithgareddau cyfranogiad tenantiaid. Y pwrpas oedd cynyddu presenoldeb ar ein cynlluniau; dysgu mwy am ein tenantiaid; a gwrando ar eu barn ynghylch yr hyn sy'n digwydd ar y cynlluniau ac yn eu cymunedau.

8.8 Dewiswyd y meysydd trwy drafod gyda'r staff gan gymryd ystyriaeth o faterion fel tipio anghyfreithlon, ymddygiad gwrthgymdeithasol ac ôl-ddyledion rhent. Mynychwyd y digwyddiadau gan Swyddogion Tai, Swyddogion Lles a Chynhwysiant Ariannol, staff Cribiniau ac Ystolion, timau ailgylchu Awdurdodau Lleol, a Swyddog Cefnogi Cymuned yr Heddlu (SCCH). Yn ystod y cyfnod adrodd hwn ymwelwyd â'r cynlluniau canlynol:

* Gerddi Morfa
* Cae Bold (ddwywaith – unwaith gyda gazebo ar y cynllun, ac ar

achlysur arall fel ymarfer curo drysau i gynnal ymgynghoriad ynghylch cael gofalwr i’r cynllun)

* Llain Cytir
* Llys Afallen
* Cafodd digwyddiadau arfaethedig ar gyfer Bethesda a Llain Deri eu

gohirio oherwydd Covid-19

8.9 Mae'r Tîm Pobl Hŷn yn defnyddio amrywiaeth o ddulliau i ymgysylltu â'r preswylwyr

yn y Cynlluniau Gofal Ychwanegol a Lloches:

* Cyfarfodydd Preswylwyr - trafod materion fel garddio, a materion rheoli cynllun. Gwrando ar farn a chyflwyno gwybodaeth
* Gweithio'n agos gydag ysgolion yn y gymuned leol
* Codi ymwybyddiaeth a sicrwydd h.y. cyfarfodydd diogelwch tân
* Tenantiaid yn dewis gweithgareddau ar gyfer eu cynllun
* Holiaduron rheolaidd - Boddhad â Gwasanaethau - cyfleoedd i wella / newid
* Digwyddiadau/Gweithgareddau Cymdeithasol - e.e. iechyd a lles, cynhwysiant digidol
* Fforymau Age Connect - Newid agweddau at heneiddio a thrwy hynny wella bywydau pobl hŷn
* Sesiwn gyflwyno Prosiect Bus Stop, e.e. celf a chrefft i atal unigrwydd a theimlo’n ynysig
* Sesiynau ymwybyddiaeth dementia
* Sesiynau Hearing Loss Cymru
* Mae gan Llys y Coed gymdeithas preswylwyr ffyniannus, sy’n trefnu nifer o weithgareddau ar ran yr holl breswylwyr.

8.10 Mae'r tîm Tai â Chymorth hefyd yn cyflenwi nifer o ddigwyddiadau a gweithgareddau

i ymgysylltu â'u preswylwyr. Gweler isod ychydig o'r digwyddiadau a'r gweithgareddau a drefnwyd mewn cynlluniau llety a rennir:

* Cynhelir cyfarfodydd tŷ rheolaidd ym mhob un o'r cynlluniau llety a rennir. Rhoddir ystyriaeth i farn defnyddwyr gwasanaeth ac maent wedi cael cyfle i ddylanwadu ar nodiadau croesawu, rheolau tŷ, prosiectau garddio, ceisiadau gwaith trwsio ac ati.
* Cyfarfodydd tŷ rheolaidd - Gwrando ar farn defnyddwyr gwasanaeth/cyflwyno gwybodaeth/ymgynghori ar flaenoriaethau
* Sesiynau “coginio a bwyta'n iach” rheolaidd - Gwell iechyd a lles, sgiliau cyllidebu a chynllunio, cynhwysiant cymdeithasol, magu hyder
* Sgiliau cyllidebu a chynllunio
* Nosweithiau ffilm - Negodi, sgiliau cymdeithasol, cynhwysiant cymdeithasol a magu hyder.
* Preswylwyr yn gofalu am fannau cymunedol/gerddi.

**9 Prosiect Bus Stop**

9.1 Mae Prosiect Bus Stop yn brosiect datblygu cymunedol symudol, a hon oedd blwyddyn olaf y prosiect.

9.2 Mae Tai Gogledd Cymru wedi bod yn bartner prosiect ynghyd â Grŵp Cynefin, Cartrefi Conwy, a Chyngor Bwrdeistref Sirol Conwy.

9.3 Mae Prosiect Bus Stop wedi cyflawni'r prosiectau canlynol yn ystod y cyfnod adrodd hwn:

* Attlee Close - Prosiect Dinasyddiaeth a Diogelwch Ffyrdd (11 yn cymryd rhan)
* Cynllun Gofal Ychwanegol Cae Garnedd - Celf a Chrefft (4 yn cymryd rhan)
* Cynllun Gofal Ychwanegol Hafod y Parc - Celf a Chrefft (5 yn cymryd rhan)
* Cynllun Gofal Ychwanegol Cae Garnedd - sesiynau Celf a Chrefft (22 yn cymryd rhan)
* Llain Cytir - Parchu'r gymuned ac Ymddygiad Gwrthgymdeithasol (8 yn cymryd rhan)
* Cynllun Gofal Ychwanegol Llys y Coed - Celf a Chrefft (12 yn cymryd rhan)
* Maes y Llan - Prosiect Dinasyddiaeth a Diogelwch ar y Ffyrdd (13 yn cymryd rhan)
* Llety Cysgodol Uxbridge Court - Celf a Chrefft (3 yn cymryd rhan)
* Woodlands - Prosiect Dinasyddiaeth a Diogelwch Ffyrdd (9 yn cymryd rhan)
* Woodlands - Prosiect Amgylchedd ac Ailgylchu (12 yn cymryd rhan)
* Sesiynau Hanner Tymor Mai (Sesiynau undydd Gallt y Sil a Parc Clarence) (8 yn cymryd rhan)

**10 Agor Drysau i'r Awyr Agored**

10.1 Mae hwn yn brosiect sy’n cael ei redeg mewn partneriaeth â’r Bartneriaeth Awyr Agored. Nod y prosiect yw darparu cyfleoedd i bobl ar incwm isel ac sy’n anweithgar yn economaidd allu cymryd rhan mewn gweithgareddau awyr agored.

10.2 Gall bod yn weithgar a chymryd rhan mewn gweithgareddau awyr agored fod o fudd i

iechyd corfforol a meddyliol.

10.3 Nod y prosiect hefyd yw datblygu cyfleoedd i gael gwaith a chyfleoedd gwirfoddoli yn y sector awyr agored. Yn ystod y cyfnod adrodd hwn roedd tenantiaid yn gallu cymryd rhan yn y gweithgareddau canlynol:

* Cerdded Bryniau (8 yn cymryd rhan)
* Beicio trydan (9 yn cymryd rhan)
* Canŵio a Chaiacio (5 yn cymryd rhan)
* Dringo Dan Do (9 yn cymryd rhan)

10.4 Arweinir yr holl weithgareddau gan hyfforddwr cymwysedig, a darperir cludiant gan

Tai Gogledd Cymru i gymryd rhan.

10.5 Dywedodd Adam sydd wedi cymryd rhan mewn llawer o'r gweithgareddau yn ystod y

cyfnod adrodd hwn; *“Rwy’n ddiolchgar iawn am y cyfle. Rwyf bellach wedi ymuno*

*â'm wal ddringo leol yn Llandudno ac yn gobeithio parhau i ddringo.”*

**11 Prosiect Wal Tre Cwm**

11.1 Prosiect mewn partneriaeth gyda Cartrefi Conwy a CALL (Gweithredu Diwylliannol

Llandudno) yw hwn.

11.2 Mae ystâd dai Tre Cwm yn Llandudno yn cynnwys eiddo Tai Gogledd Cymru, Cartrefi Conwy, a nifer fechan o unedau eiddo preifat. Mae'r ystâd dai hon wedi'i chwmpasu gan wal, sy’n gwahanu'r gymuned sy'n byw yno o'r dref gyfagos. Dyma’r wal o amgylch Churchill Close.

11.3 Nod y prosiect fu datblygu gweithiau celf gyda'r gymuned fydd yn trawsnewid y wal hon, gan fynd i'r afael â materion gwahardd, rhannu ac ynysu cymdeithasol.

11.4 Mae'r prosiect hefyd wedi datblygu partneriaethau anffurfiol gyda Grŵp Gweithredu

Tre Cwm, Amgueddfa Llandudno, Archifau Llandudno, Ysgol John Bright, a Chlwb Pêl-droed Llandudno. Mae Cyngor Tref Llandudno a Heddlu Gogledd Cymru hefyd wedi cefnogi’r prosiect.

11.5 Llwyddodd CALL i sicrhau grant gan Sefydliad Paul Hamlyn i ariannu’r prosiect. Mae'r cyllid hefyd wedi mynd tuag at gomisiynu dau artist i gyflawni'r prosiect

11.6 Mae nifer o weithgareddau wedi'u trefnu i ymgysylltu â phobl ifanc ar yr ystâd, megis

gweithdai celf, helfa drysor o amgylch yr ystâd, a diwrnodau agored yn ganolfan gymunedol leol. Mae rhai o'r aelodau hefyd wedi rhoi cyflwyniad am y prosiect yn Oriel Mostyn, ac wedi mynd ar Tudno FM i drafod y prosiect.

11.7 Bydd angen i'r dyluniad terfynol gael ei gymeradwyo gan Tai Gogledd Cymru yn ogystal â chael caniatâd cynllunio gan Gyngor Conwy.

**12 Prosiect Fideo – Canllawiau ar wneud “gwaith trwsio sylfaenol”**

12.1 Rydym yn gweithio gyda Cerddoriaeth a Ffilm Cymunedol TAPE i ddatblygu fideos

byr gyda chanllawiau ar ‘waith trwsio’ sylfaenol y mae’r tenantiaid yn gyfrifol am eu gwneud. Y gobaith yw y bydd hynny hefyd yn lleihau galwadau ffôn. Bydd y fideos yn cael eu huwchlwytho i'n gwefan.

12.2 Y nod yw denu preswylwyr iau nad ydynt bob amser yn cymryd rhan yn ein

digwyddiadau a’n gweithgareddau; fodd bynnag, mae'n agored i bob tenant.

12.3 Mae’r rhai sy'n cymryd rhan yn ymwneud â chynllunio'r fideos yn ogystal â’u cynhyrchu; gyda phosibilrwydd hefyd o ennill cymhwyster achrededig. Bydd y fideos ar y pynciau canlynol:

* Newid bylb golau
* Gwirio boiler
* Gwaedu rheiddiaduron
* Cyngor ar osgoi/delio gydag anwedd (rheoli asedau wedi’u darparu)

12.4 Ymunodd 5 o breswylwyr i gymryd rhan yn y prosiect hwn; fodd bynnag, aethom i mewn i’r cyfnod clo yn fuan ar ôl y sesiwn gyntaf a gynhaliwyd ym mis Mawrth.

**13 Grant Datblygiad Personol**

13.1 Mae ein Grant Datblygiad Personol wedi'i ddatblygu i fynd i'r afael â rhwystrau ariannol a all atal ein tenantiaid rhag cael mynediad at addysg, hyfforddiant neu gyflogaeth.

13.2 Mae enghreifftiau o'r hyn y gellir ei ariannu yn cynnwys

* Offer neu gyfarpar ar gyfer swydd neu gymhwyster e.e. offer trin gwallt neu lyfrau ar gyfer coleg
* Ffioedd cyrsiau
* Gwisg addas ar gyfer cyfweliad

13.3 Rydym wedi cael 3 chais llwyddiannus yn ystod y cyfnod adrodd hwn:

* Cais i gynorthwyo gyda chostau cofrestru ar gwrs Gemwaith yng Ngholeg Menai
* Cais i dalu cost esgidiau diogelwch gwaith ar gyfer cyflogaeth newydd
* Cais i gynorthwyo gyda chostau wrth gofrestru ar gwrs Technoleg Cerdd yng Ngholeg Menai

**14 Cronfa Gymunedol**

14.1 Mae ein Cronfa Gymunedol wedi'i datblygu i ddarparu cyllid i gynorthwyo grwpiau gwirfoddol, cymunedol, hamdden neu breswylwyr.

14.2 Dylai'r Sefydliadau / grwpiau hyn fod yn datblygu prosiectau a mentrau sydd o fudd i’r

gymuned leol. Rhaid i sefydliadau sy'n gwneud cais am gyllid fod yn:

* Sefydliad / grŵp gyda chyfansoddiad a’i gyfrif banc ei hun gydag o leiaf dau lofnodwr
* Dilyn polisi mynediad agored tuag at aelodaeth, defnydd o’u cyfleusterau a chymryd rhan mewn gweithgareddau
* Anwleidyddol

**15 Camau i'r Dyfodol**

15.1 Datblygu cynllun ar gyfer cyfranogiad tenantiaid wrth i gyfyngiadau’r cyfnod clo gael eu llacio.

15.2 Disgwylir y gallai pellhau cymdeithasol fod ar waith am gryn amser; felly dylai'r sefydliad wneud mwy o ddefnydd o'r Grŵp Ymateb Cyntaf i gael mewnbwn tenantiaid.

15.3 Dylai mesurau pellhau cymdeithasol annog y sefydliad i ddatblygu darpariaethau ar-lein ymhellach ynghyd â chyfleoedd rhithiol i gymryd rhan.

15.4 Bydd ein Strategaeth Cyfranogiad Tenantiaid gyfredol yn dod i ben ym mis Mawrth 2021; felly bydd angen i ni ddechrau ymgynghori â thenantiaid a staff yn ystod y misoedd nesaf ynghylch strategaeth newydd. Bydd yr ymgynghoriad yn edrych ar yr hyn sy'n cael ei wneud yn dda gennym, yr hyn nad ydym yn ei wneud cystal, a sut y gallwn wella.

15.5 Cyn y cyfnod clo, cynhaliwyd cyfarfod cynllunio i drafod ailsefydlu ein menter rownd a rownd. Y nod fyddai cynyddu presenoldeb staff ar gynlluniau a gwella perthynas ac ymddiriedaeth gyda thenantiaid.

15.6 Rydym wedi datblygu templed er mwyn ein helpu i gynllunio a gwerthuso ein digwyddiadau a'n gweithgareddau (Gweler yr enghraifft yn atodiad 1). Defnyddir hwn gyda'n holl ddigwyddiadau a gweithgareddau yn y dyfodol i sicrhau ein bod yn cyflawni nodau ein strategaeth cyfranogiad tenantiaid, a hefyd yn pennu gwerth am arian. Mae wedi ei seilio ar dempled a ddarparwyd gan TPAS Cymru.

15.7 Bydd yr adroddiad hwn yn cael ei gyfieithu a'i gyhoeddi ar ein gwefan.

|  |
| --- |
| **Gwybodaeth Ychwanegol** |
| **Cysylltiadau Cynllun Busnes:** Amcan Strategol 1.5 – Cynyddu cyfleoedd ymgysylltu a sicrhau bod llais y cwsmer yn arwain ein gwaith.  |
| **Goblygiadau Adnoddau****Ariannol:** Cyllideb ymgysylltiad tenantiaid**Personél:** Cydlynydd Cyfranogiad Tenantiaid |
| **Effaith cynaliadwyedd –** Rheoli busnes yn effeithiol; gwella gwasanaethau, cysylltiadau cyhoeddus da, a gwella enw da'r sefydliad. |
| **Asesiad effaith cydraddoldeb –** Ddim yn berthnasol |
| **Risg:** Nid yw TGC yn gwrando ar ein tenantiaid. Nid yw tenantiaid yn cael cyfle i ddylanwadu ar wneud penderfyniadau. **Dwysedd gwaelodol a thebygolrwydd:** Effaith = 3 Tebygolrwydd = 3 Cyfanswm = 9**Rheoliadau risg:** Strategaeth Cyfranogiad Tenantiaid, a dogfennaeth arall e.e. Cylch Gorchwyl; PYP, cynllun prosiect Agor Drysau i'r Awyr Agored**Camau pellach:** Dim |
| **Cyfrinachedd – Nid yw’n eitem gyfrinachol** |
| **Swyddog Cyswllt –** Iwan Evans Cydlynydd Cyfranogiad TenantiaidFfôn: 01492 563232 |
| **Atodiadau –** 1 ddogfen |